CONVOCATÒRIA PER A L'EXEMPCIÓ EN EL PAGAMENT PER MATRÍCULAPER ALS ALUMNES DE LA UNIVERSITAT D'ALACANT,CURS ACADÈMIC 2010/2011 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1571)
  + [Valencià](/va/acuerdo/1571)






Selector de idioma

Leer

* [Español](/es/acuerdo/1571)
* [Valencià](/va/acuerdo/1571)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A L'EXEMPCIÓ EN EL PAGAMENT PER MATRÍCULAPER ALS ALUMNES DE LA UNIVERSITAT D'ALACANT,CURS ACADÈMIC 2010/2011[Butlletí Oficial Universitat d'Alacant](/ca/Publicacion)
======================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A L'EXEMPCIÓ EN EL PAGAMENT PER MATRÍCULAPER ALS ALUMNES DE LA UNIVERSITAT D'ALACANT,CURS ACADÈMIC 2010/2011

Data d'aprovació
:   01/09/2010

Data de publicació
:   02/09/2010

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1571.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1571)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1571)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A L'EXEMPCIÓ EN EL PAGAMENT PER MATRÍCULAPER ALS ALUMNES DE LA UNIVERSITAT D'ALACANT,CURS ACADÈMIC 2010/2011&url=https://www.boua.ua.es/va/acuerdo/1571)

**Títol:** CONVOCATÒRIA PER A L'EXEMPCIÓ EN EL PAGAMENT PER MATRÍCULAPER ALS ALUMNES DE LA UNIVERSITAT D'ALACANT,CURS ACADÈMIC 2010/2011

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimecres, 1 de setembre de 2010

CONVOCATÒRIA PER A L’EXEMPCIÓ EN EL PAGAMENT PER MATRÍCULA PER ALS ALUMNES DE LA UNIVERSITAT D'ALACANT, CURS ACADÈMIC 2010/2011

Per resolució d'aquest Rectorat i en virtut de les competències atorgades per la Llei Orgànica d'Universitats en l’article 20, i del que preveu l'article 45.4, s'obri la convocatòria anual per a l'exempció en el pagament de preus públics per matrícula, per a aquest curs acadèmic 2010/2011, regulada per la normativa aprovada pel Consell de Govern d'aquesta Universitat el 30 de juny de 2005 (Veure Annex).

            1. Aquesta convocatòria empara els estudis de primer o segon cicle o de grau dels estudis oficials impartits en aquesta Universitat i del centre adscrit.

            2. La quantitat màxima de les ajudes adjudicades per al curs acadèmic 2010-2011 serà de 129.217 €, de la qual es destinarà un màxim del 10%  per a cobrir les ajudes previstes en l'article 14 de la normativa que regula aquesta convocatòria.

            3. El límit màxim previst en l'article 3 de la normativa és de 601 €.

            4. El termini de presentació de sol·licituds serà el mateix que fixe la convocatòria d'ajudes de la Generalitat Valenciana per a aquest curs acadèmic.

            Serà requisit imprescindible sol·licitar simultàniament les dues ajudes per mitjà de la presentació dels impresos corresponents.

            Les sol·licituds es podran descarregar de la pàgina web del negociat de beques

<http://www.ua.es/va/alumnado/servicio/becas/becas_31_V.html>.

            La presentació de les sol·licituds es farà en la unitat de beques. Els alumnes que estudien en l’Escola de Relacions Laborals d'Elda, podran lliurar les sol·licituds en el seu centre. Així mateix, podran presentar-se en la forma que estableix la Llei de règim jurídic de les administracions públiques i del procediment administratiu comú, article 38, punt 4.

La presentació de la sol·licitud d'aquesta ajuda implicarà l'autorització a la Universitat d'Alacant per a obtenir les dades necessàries per a determinar la renda i el patrimoni a l'efecte de beca a través de les corresponents Administracions Tributàries i de la Direcció general del Cadastre.

Alacant, 1 de setembre de 2010

El rector

Ignasi Jiménez Raneda

ANNEX

NORMES SOBRE L’EXEMPCIÓ EN EL PAGAMENT DE PREUS PÚBLICS PER MATRÍCULA A LA UNIVERSITAT D'ALACANT

En aplicació de la Llei Orgànica d'Universitats, articles 45.4 i 81.3b, s'estableix la normativa següent, reguladora de la concessió d'exempció en el pagament de preus públics per matrícula als alumnes d'aquesta Universitat que, reunint els requisits establits, la sol·liciten.

I. ESTUDIS OBJECTE D'AQUESTA CONVOCATÒRIA

1. Els estudis per als quals pot sol·licitar-se aquesta exempció són els de primer o segon cicle d'ensenyaments universitaris oficials que s'imparteixen en aquesta Universitat, i també els del centre adscrit.

II. CARACTERÍSTIQUES DE L'EXEMPCIÓ

2. La concessió d'aquesta exempció serà incompatible amb qualsevol altre benefici que tinga  la mateixa finalitat, fins i tot de quantia diferent, que es puga rebre d'altres entitats o persones públiques o privades, inclosa la convocatòria de la Generalitat Valenciana, i es resoldrà amb posterioritat a aquesta última.

Podran ser ateses, en igualtat de condicions amb els alumnes de nacionalitat espanyola i dels països membres de la Unió Europea, les sol·licituds d'alumnes d'altres nacionalitats, de conformitat amb els requisits establits en aquesta normativa.

3. La quantia màxima d'aquesta exempció serà del 75% de les taxes de matrícula, sempre que no excedisca el límit màxim que es determine per a cada curs en la convocatòria corresponent.

III. REQUISITS ACADÈMICS

4. Els sol·licitants hauran d'estar matriculats en el curs acadèmic per al qual se sol·licita l'exempció del mínim de crèdits assenyalats per la convocatòria anual de beques i ajudes a l'estudi de caràcter general, reduït en un 5%. Així mateix, hauran de complir aquest mateix requisit respecte al curs anterior.

5. Per a ser beneficiari de l'exempció objecte d'aquesta convocatòria, serà necessari haver obtingut, en el curs anterior, les qualificacions següents:

A)  Per a la primera matrícula de primer curs de primer cicle:

-     Nota d'accés a la Universitat igual o superior a 5 punts, o bé 5 punts de nota mitjana en l’últim curs de formació professional o de batxillerat.

B)  per a la resta de casos:

-     En estudis d'ensenyaments tècnics: 3,40 punts de nota mitjana.

-     En els altres estudis universitaris i superiors: 4,25 punts de nota mitjana.

6. A) Sempre que s'haja obtingut la nota mitjana que exigeix l'article anterior, es podrà obtenir el benefici de l'exempció, encara que no s'hagueren superat totes les assignatures, sempre que les no superades no passen de quatre, si es tracta d'estudis d'ensenyaments tècnics, o dues, si es tracta dels altres estudis universitaris o superiors.

     B) En el cas de plans d'estudi estructurats en crèdits, podran quedar sense superar  el 50% o el 33% dels crèdits matriculats, respectivament, segons els estudis de què es tracte.

IV. REQUISITS ECONÒMICS

7. L'exempció es concedirà als alumnes que no superen els llindars de renda de mobilitat general i patrimoni establits a aquest efecte per la convocatòria anual de beques de mobilitat de la Secretaria d'Estat d'Educació i Universitats (Ministeri d'Educació i Ciència) .

El còmput de renda es farà referit al mateix temps que assenyale la convocatòria anual de mobilitat del Ministeri d'Educació i Ciència o a la part de l'any natural de l'inici del curs acadèmic de la convocatòria quan, per infortuni econòmic, haja disminuït la renda de la unitat familiar.

V. PROCEDIMENT

8. Els interessats hauran de presentar les sol·licituds en el termini, lloc i forma que establisca la convocatòria anual. Cada curs acadèmic, el rector convocarà l'exempció de preus públics per matrícula amb la suficient publicitat, i els alumnes hauran de presentar les sol·licituds en l'imprès corresponent acompanyat dels documents establits en la convocatòria d'ajudes a  l'estudi de la Generalitat Valenciana.

Serà requisit imprescindible haver sol·licitat l'ajuda a l'estudi de la Generalitat Valenciana, per la qual cosa, si escau, les dues sol·licituds seran presentades conjuntament.

9. El Jurat de Selecció de Becaris de la Universitat reconeixerà l’exempció a la vista de les sol·licituds i documentació presentades pels alumnes. Contra l'acord d’aquest òrgan podrà interposar-se,  en el termini d'un mes, recurs d'alçada davant del rector.

10. Les sol·licituds seran classificades per grups de prelació i ordenades dins de cada un d'aquells conforme a la fórmula polinòmica establida en el Decret 2.298/1983, de 28 de juliol. A aquest efecte, la nota mitjana acadèmica s'obtindrà per l'aplicació del barem següent:

. Matrícula d'honor                              10       punts

. Excel·lent                                              9        punts

. Notable                                                7,5     punts

. Aprovat, apte o convalidat                    5,5    punts

. Suspès i no presentat                            2,5    punts

En els estudis estructurats per crèdits, la nota mitjana serà la resultant d'aplicar les equivalències obtingudes d'acord amb la fórmula següent:

V = (P x  NCA) / NCT

V= Valor resultant de la ponderació de la nota obtinguda en cada assignatura

P= Puntuació de cada assignatura segons la taula d'equivalències

NCA= Nombre de crèdits de l'assignatura

NCT= Nombre de crèdits totals cursats

11. Els grups es constituiran d'acord amb els criteris següents:

GRUP 1:

            Sol·licituds que, reunint els requisits exigits en aquesta convocatòria, ordenades segons els criteris de prelació establits a aquest efecte, estiguen dins del límit de crèdit disponible fixat.

GRUP 2:

            En el cas que les sol·licituds anteriors no esgoten el crèdit disponible, s'atendran aquelles altres sol·licituds que, reunint els requisits acadèmics, no superen en més d'un deu per cent el llindar de renda disponible establit en aquesta convocatòria.

12. La presentació d'aquesta sol·licitud en cap cas eximirà del pagament de la taxa de matrícula corresponent; l'import de l'ajuda es tornarà posteriorment, una vegada concedida.

13. Anualment es fixaran en els pressupostos de la Universitat els fons necessaris per a atendre  la convocatòria corresponent a cada curs acadèmic.  En la fixació de la quantia d’aquests fons, es prendrà com a base el límit de crèdit establit l'any anterior.

14. S'autoritza el Jurat de Selecció de Becaris perquè tinga en compte, en les sol·licituds que hagen sigut denegades, les circumstàncies de tipus acadèmic o econòmic succeïdes des del període a què fa referència el paràgraf 2 del punt 7, fins al final del termini de presentació de sol·licituds que, amb caràcter excepcional i per mitjà de motivació raonada, puga apreciar.  Anualment es destinarà una determinada quantitat del crèdit pressupostat, no superior al 10% d’aquest, per a cobrir les ajudes, i en cas de no ser esgotada revertiria de nou a la quota general de crèdit.

15. L'exempció en el pagament de preus públics per matrícula, regulat en els articles anteriors serà objecte de convocatòria anual i la seua adjudicació serà considerada independent i exclusiva per al curs en què se sol·licita i obté, sense que puga entendre's, en cap cas, que l'exempció serà concedida per a cicles complets.

16. El Jurat de Selecció de Becaris, a instància del Consell Social, elevarà tots els informes que considere oportuns, corresponents a les convocatòries finalitzades, els quals hauran de reflectir les incidències esdevingudes i els resultats obtinguts en cadascuna.

DISPOSICIÓ ADDICIONAL

En el cas que les circumstàncies ho requerisquen, la Universitat podrà sol·licitar documentació complementària i informació addicional sobre la situació econòmica dels sol·licitants a la Delegació d'Hisenda o altres organismes públics.

DISPOSICIÓ FINAL

Es considerarà d'aplicació complementària i supletòria, en tot el que no està previst en aquesta regulació, la normativa vigent sobre ajudes a l'estudi de Règim General i la que regula l'adjudicació de les ajudes convocada per la Generalitat Valenciana.





[Carretera Sant Vicent del Raspeig s/n  
03595 Sant Vicent del Raspeig - Alacant  
 Tel. 43 517 2019 - Fax 97 399 6793](https://www.google.es/maps/@19.991002,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12098&trk=tyah&trkInfo=tarId%1R1082946538792%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)